cyanic-selkie/wikianc huggingface dataset:
Lähetystyö
Kristillinen lähetystyö
Medialähetystyöksi kutsutaan radion, television, satelliittitelevision, sosiaalisen median ja internetin muiden palveluiden kautta tehtävää lähetystyötä.
Islamilainen lähetystyö
Islam ei ole lähetysuskonto, ja lähetystyö on islamissa ollut jopa suoraan kiellettyä. Lähimpänä ajatusta lähetystyöstä on da’wa, joka tarkoittaa kutsumista islamiin. Se tarkoittaa kuitenkin samalla kehotusta alistua kalifin alamaiseksi. Islamoppaan sivuilla H. M. Baagil kirjoittaa: "Käytän mieluummin ilmausta "kääntyvät" kuin "käännyte­tään", sillä jokai­nen syntyy Jumalalle eli islamille alistuneena... Vanhem­mat tai yhteiskunta käännyttävät lapsen juutalaisuu­teen, kristinuskoon, muihin uskon­toihin tai ateis­miin... Meillä ei ole organisoitua lähetystyötä ku­ten kristillisellä kirkolla." Kutsun islamiin esittää kalifi ja kullekin kansalle myös sen oma profeetta (vrt. Koraani 35: 24: "Jokaisen kansan luo on tullut varoittaja"). Viimeisenä kaikista kansoista oman profeettansa, Muhammedin, saivat arabit.
Keskiajan klassinen šaria-käsikirja Reliance of the Traveller kertoo, että kalifin tulee kehottaa kaikkia juutalaisia, kristittyjä ja zarathustralaisia alistumaan islamiin. Se voi tarkoittaa joko kääntymistä tai sitä, että heistä tulee dhimmejä, jotka säilyttävät oman uskontonsa, mutta suostuvat kalifin hallittaviksi ja maksavat erityistä veroa (jizya), joka on tarkoitettu ei-muslimeille. Kuoltuaan dhimmit joutuvat helvettiin. Kalifin velvollisuutena on käydä pyhää sotaa (jihad) kaikkia niitä vastaan, jotka eivät suostu alistumaan''. ''
PEW-tutkimuskeskuksen kyselyjen mukaan useimmissa islamilaisissa maissa suuri enemmistö muslimeista kannattaa šarian määräämää islamin vallan levittämistä. Joillakin alueilla, kuten Keski-Aasiassa tai Indonesiassa, sitä kannattaa vain vähemmistö muslimeista.
Mormonien lähetystyö
Myöhempien aikojen pyhien Jeesuksen Kristuksen kirkon lähetystyöntekijöitä kutsutaan puhekielessä usein mormonilähetyssaarnaajiksi. Mormonikirkolla on tällä hetkellä noin 85 000 kokoaikaista lähetyssaarnaajaa eri puolilla maailmaa. Koska Myöhempien aikojen pyhien Jeesuksen Kristuksen kirkko katsoo olevansa ainoa todellinen Kristuksen kirkko maan päällä, se tekee lähetystyötä myös kristillisissä maissa. Kirkon lähetystyöntekijöillä on yhtenäinen asu ja käyttäytymiskoodisto, mikä on tehnyt sen lähetyssaarnaajista helposti tunnistettavia.
MAP-kirkon lähetyssaarnaajat ovat yleensä alle 25-vuotiaita miehiä tai naisia. Lähetystyö on vapaaehtoista ja lähetyssaarnaajat rahoittavat oman lähetystyönsä.
Kaarleisten seisake
Kaarleisten seisake oli Uudenkaupungin radan varressa sijainnut lakkautettu seisake. Se perustettiin Mynämäkeen, pieneen Kaarleisten kylään vuonna 1933. Seisakelaituri sijaitsi nykyisen Kaarleistentien ja radan risteyksessä. Seisake lakkautettiin jo kahdentoista vuoden kuluttua, vuonna 1945.
Rockabilly
Rockabilly on yksi rockin tyylilajeista. Rockabilly yhdistelee vaikutteita countrysta ("hillbilly"-musiikista), rhythm and bluesista ja rock and rollista. Rockabilly syntyi 1950-luvun puolivälissä ja se oli suosittua erityisesti valkoisen nuorison keskuudessa noin vuoteen 1958 asti. Tämän jälkeen tyyli jatkoi elämäänsä alakulttuurina, ilman merkittävää listasuosiota ennen 1970-luvun lopun uudelleensyntyä. Rockabillyn instrumentaatio perustuu sähkökitaraan, kontrabassoon ja rumpuihin. Merkittäviä rockabilly-artisteja olivat mm. Elvis Presley, Carl Perkins, Johnny Cash, Johnny Burnette ja Eddie Cochran. Elvis Presley myöhemmin siirtyi rock and rollin ja Johnny Cash country-musiikin pariin. Merkittävä rockabilly-levymerkki oli Memphisissä, Tennesseessä toiminut Sun Records, jonka artisteja olivat niinsanotun miljoonan dollarin kvartetin jäsenet Elvis Presley, Jerry Lee Lewis, Johnny Cash ja Carl Perkins.
Rockabilly on hyvin nopeatempoista 2/4- tai 2/2-tahtilajissa soitettua musiikkia. Rumpukomppi sekä länkyttävä kontrabasso antavat tunnusomaisen tavarajunamaisen rytmin. Kitarana käytetään yleensä puoliakustista sähkökitaraa. Kitarassa käytetään usein kaikua ja twangia, mutta yliohjausta tai säröä vain harvoin. Bluesskaala joko duurissa tai mollissa on hyvin tunnusomainen. Carl Perkinsin mukaan ensimmäinen Rockabilly kappale on Elvis Presleyn levyttämä ”Blue Moon Of Kentucky” vuodelta 1954.
Rockabilly nousi uudestaan muotiin 1970-luvun lopulla mm. Isossa-Britanniassa ja Suomessa. Rockabillyn ja punkin kohtaaminen synnytti psychobillyksi kutsutun tyylin 1980-luvulla. Rockabillyn suosio on ollut 1990- ja 2000-luvulla maailmanlaajuisesti vakaata ja hieman kasvavaa. Yhtyeitä on runsaasti ja niiden taso on tasaisesti parantunut.
Rockabilly Suomessa
1970- ja 1980-luvun vaihteessa rockabilly nousi uuden aallon ohella nuorison suosituimmaksi musiikiksi Suomessa. Tyylisuunnan ja koko Suomen ykkösnimenä toimi silloin keravalainen Teddy & The Tigers, jonka esikoisalbumi Boppin' ilmestyi vuonna 1978. Turkulais-raisiolainen Buck Jones bändeineen oli myös ykkösnimiä. Brittiläiset Matchbox, Crazy Cavan & His Rhythm Rockers sekä Flying Saucers olivat Suomessakin huippusuosittuja. Vuosina 1981-1982 amerikkalainen Stray Cats oli yksi suosituimmista yhtyeistä Suomessa ja saavutti laajaa suosiota myös muiden kuin rockabilly-fanien keskuudessa. Pitkän linjan rockabilly-muusikot, kuten Ray Campi ja Sleepy LaBeef kävivät Euroopan kiertueilla hyvällä menestyksellä, myös Suomessa.
Muoti-ilmiönä rockabilly hiipui Suomessa 1980-luvun alkupuoliskolla. 1990- ja 2000-luvulla musiikin uskolliset kannattajat ovat muodostaneet elinvoimaisen alakulttuurin. Aika-ajoin jotkut rockabillyyn pohjaavat yhtyeet saavuttavat myös laajempaa suosiota. Listoille nousseita suomalaisyhtyeitä on muun muassa Francine.
D-A-D
D-A-D on tanskalainen rock-yhtye, joka perustettiin vuonna 1982. Ensimmäinen albumi ilmestyi vuonna 1986. Sen jälkeen he ovat julkaisseet yksitoista albumia, joista uusin Prayer for the Loud ilmestyi vuonna 2019. Alkujaan yhtye toimi nimellä Disneyland After Dark.
Rockabilly
Tunnettuja rockabillyn esittäjiä
1950-luku Modernit artistit (1970-luvulta lähtien)
D-A-D
Yhtyeen kansainvälinen läpimurto tapahtui No Fuel Left for the Pilgrims -albumilla (1989), minkä myötä yhtye lyhensi nimensä D.A.D:ksi välttääkseen Disney-yhtiön kanteen. Vuonna 1995 se muutti kirjoitusasun D:A:D:ksi ja vuonna 2000 D-A-D:ksi. Jokainen lyhenne kuvaa ajanjaksoa yhtyeen historiassa.
Rockabilly
Tunnettuja rockabillyn esittäjiä
Suomalaiset
D-A-D
Historia
1980-luvun alkuvuosina D-A-D aloitti soittamisen Tanskassa alkuperäisellä nimellään Disneyland After Dark. Yhtyeen basisti Stig Pedersen keksi yhtyeen nimen. Nimen ideana on, että kun Disneylandiin on tullut pimeä, mitä tahansa voi tapahtua. Pedersenin mielestä nimi kuvasti hyvin yhtyeen musiikkiaan. Ensimmäisessä kokoonpanossa soittivat Jesper Binzer, Stig Pedersen, Peter Lundholm Jensen ja Stigin tyttöystävä Lene Glumer. Yhtyeen ensimmäinen konsertti oli nuorisoklubilla Kööpenhaminassa. Joulukuussa 1982 muut pakottivat Lene Glumerin lähtemään yhtyeestä, koska katsoivat ettei hän sopinut yhtyeeseen. Glumerin lähdön jälkeen yhtye jatkoi kolmijäsenisenä, kunnes 3. maaliskuuta 1984 Jesperin nuorempi veli Jacob liittyi yhtyeeseen. Muut jäsenet pitivät hänen liittymistään hyvänä ja ajanmyöden hän tuli osaksi yhtyettä. Koska Jacob oli jo liittyessään yhtyeeseen taitava kitaristi, nosti hän musikaalista tasoa merkittävästi.
Mattias Timander
Erik Mattias Timander (s. 16. huhtikuuta 1974 Sollefteå, Ruotsi) on ruotsalainen jääkiekkopuolustaja ja maailmanmestari. Timander on isokokoinen puolustaja ja siirtyi kaudeksi 2011–2012 Allsvenskanin Leksandiin.
Timander on Sollefteå HK:n kasvatti. Ensimmäiset miesten pelinsä hän pelasi Ruotsin jääkiekon I-divisioonan Husumissa kaudella 1991–1992. Ennen tätä Boston Bruins varasi hänet yhdeksännellä kierroksella kesällä 1992. Kaudella 1993–1994 Timander debytoi Elitserienissä ja MODOssa. Hän voitti tulokaskaudellaan myös Elitserienin hopeaa.
Timander siirtyi kaudeksi 1996–1997 Boston Bruinsin organisaatioon. Hän pelasi kolme ensimmäistä kautta lähes puolet farmijoukkue Providence Bruinsissa, mutta kaudella 1999–2000 hän pelasi 60 NHL-ottelua. Timander pelasi kaudet 2000–2001 ja 2001–2002 Columbus Blue Jacketsissa ja kauden 2002–2003 New York Islandersissa, missä teki yhden kauden piste-ennätyksensä 16 pisteellään. Kaudella 2003–2004 Timander jäi Islandersissa vähälle peliajalle ja siirtyi tammikuussa 2004 Philadelphia Flyersiin. Yhteensä hän pelasi 419 NHL-ottelua ja teki niissä tehot 13+57=70. Jäähyminuutteja hän keräsi 165.
Työsulkukaudella 2004–2005 Timander palasi nykyiseen seuraansa MODOon. Hän voitti vuonna 2007 Elitserienin mestaruuden. Timander pelasi MODOssa kauteen 2010–2011, jonka jälkeen MODO ei enää ollut kiinnostunut tekemään hänen kanssaan jatkosopimusta. Heinäkuussa 2011 Timander allekirjoitti sopimuksen Allsvenskanissa pelaavan Leksandin kanssa.
Timanderin toistaiseksi ainoat miesten arvokisat ovat vuonna 2006 Riiassa pelatut MM-kilpailut, joista voitti kultaa. Hän pelasi myös alle 20-vuotiaiden MM-kisoissa 1994 ja voitti hopeaa sekä alle 18-vuotiaiden EM-kisoissa ja voitti hopeaa.
PPPoE
PPPoE on PPP-protokollan käyttötapa Ethernet-tyyppisten verkkojen yli, jota käytetään erityisesti ADSL-yhteyksissä.
Neljä huonetta
Neljä huonetta (Four Rooms) on vuonna 1995 ensi-iltansa saanut komediaelokuva. Elokuva sisältää neljä tarinaa, jotka on ohjanneet Allison Anders, Alexandre Rockwell, Quentin Tarantino ja Robert Rodriguez. Pääosassa on hotellin pikkoloa esittävä Tim Roth.
PPPoE
Standardointi
PPPoE (Point-to-Point Protocol Over Ethernet) määritellään seuraavassa RFC-dokumentissa:
Neljä huonetta
Elokuva kertoo eräässä hotellissa työskentelevästä pikkolosta, Tedistä. On uudenvuoden aatto joka joutuu hoitamaan hotellia yksin, sillä omistaja on juhlimassa kotona. Lopulta Tedin työkaverikin lähtee, mutta muistuttaa häntä: "Muista pitää kalusi kurissa, tai joudut vaikeuksiin"...
Puuttuva aine
Ensimmäisen tarinan Puuttuva aine (The Missing Ingredient) on ohjannut Allison Anders. Joukko noitia aikovat herättää palvomansa naisen henkiin, joka kuoli samaisessa hääsviitissä 1950-luvulla. Naisilla on kaikki aineosat paitsi yksi, sperma. Ted kutsutaan apuun hoitamaan velvollisuutensa.
Väärä mies
Toisen tarinan Väärä mies (The Wrong Man) on ohjannut Alexandre Rockwell. Ted saa tehtäväksi tuoda jäitä huoneeseen numero 404. Tedin astuessa huoneeseen, mies osoittaa häntä aseella ja tämän kaunis vaimo Angela on sidottu tuoliin kiinni. Mies syyttää Angelaa ja Tediä hänen pettämisestään, ja taas Tediä viedään...
Häiriköt
Kolmannen tarinan Häiriköt (The Misbehavers) on ohjannut Robert Rodriguez. Eräs aviopari palkkaa Tedin hoitamaan heidän lapsiaan, sillä kaksikko lähtee juhlistamaan uutta vuotta. Mutta homma ei ole niinkään helppo, sillä nämä vekarat eivät ole siitä rauhallisimmasta päästä.
The Man from Hollywood
Neljännen ja viimeisen tarinan The Man from Hollywood on ohjannut Quentin Tarantino. Viimeisessä tarinassa Ted saapuu huoneeseen, jossa oleskelevat Chester Rush ystävineen juhlii Rankkuri-elokuvan menestystä. Porukka on koko ajan lyömässä jostakin vetoa ja menoa sekoittaa samppanja ja veitset.
Gabriel Fortelius
Käytyään Rauman triviaalikoulua 1711–13 Fortelius joutui pakenemaan isoavihaa Ruotsiin ja tuli Tukholmassa ylioppilaaksi 1719. Hänet vihittiin papiksi Porvoossa 1729, jolloin oli myös Porvoon arkkidiakoni ja tuomiokapitulin jäsen. Hänet nimitettiin Ulvilan kirkkoherraksi 1742 ja lääninrovastiksi 1744, Porvoon kirkkoherraksi 1745 ja tuomiorovastiksi 1746. Valtiopäivämiehenä Ruotsin säätyvaltiopäivillä hän oli 1740–1741, 1760–1762, 1765–1766, 1769–1770 ja 1771–1772.
Piispana ollessaan Fortelius edisti sekä kansanopetusta että korkeampaa opetusta ja valvoi tarkasti papiston elämää ja sivistyskehitystä.
Sakit
Sakit voi tarkoittaa:
Ibrahim Egal
Muhammad Haji Ibrahim Egal (15. lokakuuta 1928 Togdheer, Brittiläinen Somalimaa – 3. toukokuuta 2002 Pretoria, Etelä-Afrikka) oli somalialainen poliitikko. Hän oli mukana Brittiläisen Somalimaan itsenäisyysliikkeessä, ja kun se yhdistyi entisen Italian siirtomaan kanssa Somaliaksi, Egalista tuli sen pääministeri vuosiksi 1967–1969. Kun Somalimaa oli julistautunut itsenäiseksi Muhammad Siyad Barren kaaduttua 1991, Egal toimi sen toisena presidenttinä 1993–2002. Pitkällä ammattilaispoliitikon urallaan hän ehti toimia myös puolustus- ja opetusministerinä.
The 1975 (albumi)
The 1975 on samannimisen yhtyeen debyyttialbumi. Se julkaistiin 2. syyskuuta 2013 levymerkillä Polydor Records ja Dirty Hit. Albumi nauhoitettiin Mike Crosseyn kanssa, joka on tehnyt yhteistyötä Arctic Monkeysin kanssa. 8. syyskuuta 2013 albumi debytoi sijalle yksi Britannian albumilistalla.
Esko Niemi
Esko Ilmari Niemi (11. kesäkuuta 1934 Tampere – 8. marraskuuta 2013 Tampere ) oli suomalainen jääkiekkomaalivahti ja -valmentaja sekä jalkapallomaalivahti. "Niekku" voitti pelaajana jääkiekossa kolme Suomen-mestaruutta TBK:n riveissä. Hän edusti Suomea maajoukkueessa ja torjui MM-otteluissa sekä yksissä olympialaisissa. Niemi palkittiin kahdesti parhaana maalivahtina ja kerran vuoden parhaana jääkiekkoilijana. Niemi on jääkiekkoleijona.
Elämä ja urheilu-ura
vasen|pienoiskuva|Tamperelaisia nuorten maajoukkueen edustajia 1950-luvun alkupuolella. Vasemmalta [[Räshid Hakimsan, Seppo Liitsola, Aarne Honkavaara, Yrjö Hakala, Esko Niemi ja Isto Virtanen.]] Niemi oli kotoisin Amurista. Hän oli lahjakas maalivahti ja 1950- ja 1960-luvuilla usean tamperelaispojan suuri idoli. Tarinan mukaan Koulukadulla käydyssä ottelussa hän menetti pelin tiimellyksessä räpylänsä. Samaan aikaan tuli laukaus siniviivalta kohti maalin yläkulmaa. Tällöin Niemi nappasi lippalakin päästään ja otti laukauksen kiinni.
Niemi edusti peliurallaan TP-V:tä, TBK:ta, Tapparaa ja Turun Palloseuraa. Hän pelasi SM-sarjassa 12 kauden aikana 146 ottelussa. Mestaruuksia Niemi voitti kolme. Lisäksi Niemi valmensi KooVeen kertaalleen Suomen mestariksi.
Niemi tunnettiin rohkeana maalivahtina joka torjui tarpeen tullen koko kehollaan - jopa päällään. Hän usein lateli tiukkoja käskyjä joukkueensa puolustajille. Niemi palkittiin kahdesti Lynces Academicin parhaan maalivahdin patsaalla sekä kerran Suomen vuoden parhaana jääkiekkoilijana. Esko Niemi on aateloitu Tappara Hall of Fame -kunniagalleriaan numerolla 11. Hän on myös jääkiekkoleijona.
Maajoukkue
Niemi pelasi Suomen maajoukkueessa yhteensä 73 ottelua ja edusti Suomea viisi kertaa MM-tasolla ja kerran olympialaisissa: Squaw Valleyssa 1960 Suomi sijoittui seitsemänneksi.
Jalkapallo
Jääkiekon lisäksi Niemi pelasi jalkapalloa. Hän saavutti TPS:n joukkueessa SM-hopeaa kaudella 1960. Jalkapalloilijanuransa hän aloitti TP-V:ssä ja pelasi korkeimmalla sarjatasolla TPS:n lisäksi tamperelaisessa Ilves-Kissoissa.
Drangiana
Drangiana (muinaispersiaksi Zranka) oli maakunta muinaisessa Persiassa. Nyt se on osa Afganistania, Irania ja Pakistania. Drangianassa asui antiikin aikana persialainen heimo, joita kreikkalaiset kutsuivat drangianalaisiksi. Aluksi Drangiana joutui Meedian vallan alle, mutta 500-luvulla eaa. Kyyros Suuri liitti sen Persian valtakuntaan. Vuonna 330 eaa. Aleksanteri Suuri valtasi alueen.
Lähteet
Систан
Tim Sparv
Tim Sparv (s. 20. helmikuuta 1987 Oravainen) on suomalainen pelaajauransa vuonna 2021 lopettanut jalkapalloilija, joka pelasi keskikenttäpelaajana Suomen A-maajoukkueessa sekä monissa eri seurajoukkueissa ympäri Eurooppaa. Sparv toimi A-maajoukkueen kapteenina vuodesta 2018 EM-kisoihin 2021 saakka. Nykyään hän toimii tšekkiläisen Sparta Prahan B-joukkueen apuvalmentajana.
13 (luku)
13 (kolmetoista) on luonnollinen luku, jota edeltää luku 12 ja seuraa luku 14.
Tim Sparv
Sparv siirtyi englantilaisen Southamptonin junioriakatemiaan vuonna 2003, ja hän nousi seuran edustusjoukkueeseen kaudeksi 2006–2007. Marraskuussa 2006 Sparv siirtyi ruotsalaiseen Halmstadiin. Kolmen Halmstadissa pelatun kauden jälkeen Sparv siirtyi tammikuussa 2010 hollantilaiseen FC Groningeniin, jossa hän pelasi vajaat sata Hollannin liigan ottelua. Toukokuussa 2013 Sparv siirtyi saksalaisen Greuther Fürthin riveihin, josta edelleen tanskalaiseen Midtjyllandiin heinäkuussa 2014. Sparv pelasi kuuden kauden aikana Midtjyllandissa yhteensä 133 Tanskan liigan ottelua ja voitti Tanskan mestaruuden 2014–2015, 2017–2018 ja 2019–2020 sekä Tanskan Cupin 2018–2019. Sparv debytoi Midtjyllandin riveissä Eurooppa-liigassa kaudella 2015–2016. Elokuussa 2020 Sparv siirtyi kreikkalaisen AEL:n riveihin, josta palasi Suomeen HJK:n paitaan kesällä 2021.
Ammerstol
pienoiskuva|214x214px|Vaakuna. Ammerstol on kylä Krimpenerwaardin kunnassa, Etelä-Hollannin provinssissa Alankomaissa. Ammerstolissa oli 1 524 asukasta vuonna 2011.
Tim Sparv
A-maajoukkueessa Sparv debytoi 21-vuotiaana vuonna 2009 Japania vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Ensimmäisen ja toistaiseksi ainoan A-maaottelumaalin Sparv teki vuonna 2012 Pohjois-Irlantia vastaan. Sparv oli maajoukkueen runkopelaaja EM-karsinnoissa 2010–2011, MM-karsinnoissa 2012–2013, EM-karsinnoissa 2014–2015, MM-karsinnoissa 2016–2017, Kansojen liigassa 2018, EM-karsinnoissa 2019, Kansojen liigassa 2020 sekä EM-kisoissa 2021. Sparv kuului myös Suomen joukkueeseen vuoden 2009 alle 21-vuotiaiden EM-kisoissa, ja hän toimi turnauksessa Suomen kapteenina.
Suomen Palloliitto valitsi Sparvin nuorten maajoukkueen parhaaksi pelaajaksi vuonna 2007 ja Vuoden jalkapalloilijaksi vuonna 2015. Hänet valittiin myös Midtjyllandin parhaaksi pelaajaksi kaudella 2014–2015.
Southampton
Vuonna 2003 englantilaisen Southamptonin junioriakatemiaan siirtyneen Tim Sparvin pelaajaura aikuisten tasolla alkoi kaudella 2006–2007, kun hänet nimettiin seuran Championshipissa pelanneen edustusjoukkueen kokoonpanoon. Hän ei kuitenkaan esiintynyt syksyn aikana edustusjoukkueen kokoonpanossa sarjaotteluissa, vaan pelasi ainoastaan reservijoukkueen otteluita. Kohokohdaksi Southamptonissa jäi näin ollen nuorten FA-cupin finaali vuonna 2005, jossa hän pelasi yhdessä mm. Theo Walcottin ja Gareth Balen kanssa.
Halmstads BK
Tim Sparv siirtyi marraskuussa 2006 kolmen vuoden sopimuksella Ruotsin Allsvenskanissa pelanneen Halmstads BK:n riveihin. Hän debytoi Allsvenskanissa 9. huhtikuuta 2007 ottelussa Halmstad–Helsingborg. Ensimmäistä kautta Halmstadissa leimasivat loukkaantumiset ja Sparv pelasi vain 12 ottelussa. Joukkue oli kaudella 2007 sarjassa seitsemäs.
Alkukauden 2008 Sparv joutui olemaan sairastelun vuoksi pois kokoonpanosta, ja pelikuntoon tultuaan Halmstad lainasi hänet kahdeksan ottelun ajaksi Veikkausliigaan VPS:aan. Veikkausliigassa hän debytoi 8. toukokuuta ottelussa VPS–HJK. Sparv palasi heinäkuun alussa Halmstadiin ja vakiinnutti syksyn aikana paikkansa joukkueen avauskokoonpanossa. Hän pelasi yhteensä 13 ottelussa joukkueen sijoittuessa kaudella 2008 sarjassa kahdeksanneksi.
Sparv jatkoi Halmstadissa avauskokoonpanon pelaajana kaudella 2009. Hän pelasi yhteensä 26 ottelua, joista 22 avauskokoonpanossa. Kaudella 2009 Sparv teki myös ensimmäisen maalinsa Allsvenskanissa 19. lokakuuta pelatussa ottelussa Halmstad–Hammarby. Hänen läpimurtokaudestaan huolimatta Halmstadin kausi oli heikko ja se jäi sarjassa kolmanneksitoista vain kolmen pisteen päähän putoamiskarsinnasta.
FC Groningen
Tim Sparv siirtyi elokuussa 2009 tehdyn sopimuksen mukaisesti tammikuussa 2010 kolmen ja puolen vuoden sopimuksella Hollannin Eredivisiessä pelanneeseen FC Groningeniin. Hän debytoi Eredivisiessä 7. maaliskuuta 2010 ottelussa FC Groningen–VVV-Venlo. Hän pelasi kevätkaudella 2010 yhteensä 11 Hollannin liigan ottelua ja Groningen sijoittui sarjassa kahdeksanneksi.
Varsinaisen läpimurron Groningenissa Sparv teki kaudella 2010–2011, kun hän nousi avauskokoonpanon vakiopelaajaksi. Sparv pelasi Groningenin 38 sarjaottelusta 34, ja hän oli sivussa kokoonpanosta vain pelikieltojen takia. Ensimmäisen maalinsa Eredivisiessä hän teki 14. elokuuta ottelussa AZ–Groningen. Kausi oli onnistunut myös koko joukkueen kannalta, sillä Groningen ylsi sarjassa viidennelle sijalle.
Roger Nordlund
Roger Nordlund (s. 19. marraskuuta 1957) on ahvenanmaalainen poliitikko, joka kuuluu Ahvenanmaan keskustapuolueeseen (ÅC). Hän on ammatiltaan markkinointipäällikkö.
Tim Sparv
Greuther Fürth
Tim Sparv siirtyi toukokuussa 2013 kolmen vuoden sopimuksella Saksan 2. Bundesligassa pelanneeseen Greuther Fürthiin. Sparv debytoi 2. Bundesligassa 21. heinäkuuta 2013 ottelussa Greuther Furth–Arminia Bielefeld. Hän pelasi yhteensä 28 ottelua, joista 25 avauskokoonpanossa. Kauden ainoan maalinsa 2. Bundesligassa Sparv teki 30. syyskuuta 2013 ottelussa Greuther Fürth–Dynamo Dresden. Greuther Fürth oli sarjassa kolmas ja pääsi nousukarsintoihin, mutta joukkue ei onnistunut nousemaan Bundesligaan.
Midtjylland
Tim Sparv siirtyi heinäkuussa 2014 yllättäen neljän vuoden sopimuksella Tanskan Superligassa pelanneeseen FC Midtjyllandiin. Sparv debytoi Superligassa 20. heinäkuuta 2014 ottelussa Midtjylland–Bröndby. Sparv vakiinnutti nopeasti paikkansa avauskokoonpanossa, ja hän pelasi kaudella 2014–2015 yhteensä 29 ottelua, joista 24 avauksessa. Midtjylland pelasi Eurooppa-liigan karsinnoissa, mutta se hävisi play-off -kierroksen otteluparinsa Panathinaikokselle, eikä päässyt lohkovaiheeseen. Midtjylland voitti ensimmäisen kerran Superligan ja Tanskan mestaruuden ja pääsi seuraavalla kaudella Mestarien liigan karsintoihin. Sparv valittiin kauden päätteeksi Midtjyllandin vuoden pelaajaksi.
Midtjyllandin kausi 2015–2016 alkoi hyvin, kun joukkue oli alkukauden Tanskan liigan kärkijoukkue ja europelien karsinnoissa se eteni Eurooppa-liigan lohkovaiheeseen voittamalla ratkaisevassa otteluparissa Sparvin entisen seuran Englannin liigan Southamptonin. Sparv jatkoi Midtjyllandin avainpelaajana, ja hän pelasi 31 liigaottelua. Sparv debytoi Eurooppa-liigassa 17. syyskuuta 2015 ottelussa Midtjylland–Legia Varsova. Suomen Palloliitto valitsi Sparvin lokakuussa Vuoden jalkapalloilijaksi 2015. Midtjylland oli Eurooppa-liigan lohkossaan toinen, kun se jätti taakseen Club Bruggen ja Legian. Lohkon voitti Napoli. Kevätkaudella pelatuissa pudotuspeleissä Midtjylland kohtasi ensimmäisellä kierroksella Manchester Unitedin. Erityisesti otteluparin kotiottelusta tuli yksi kauden kohokohdista. Midtjylland voitti ensimmäisen osaottelun 2–1, ja Sparv debytoi ottelussa joukkueensa kapteenina. ManU eteni kuitenkin jatkoon yhteismaalein 6–3. Sparv pelasi Midtjyllandin kaikki 14 europeliä. Tanskan liigassa Midtjylland jäi kolmanneksi, kun FC København vei mestaruuden 12 pisteen erolla. Midtjylland pääsi kuitenkin seuraavan kauden Eurooppa-liigan karsintoihin.
Sparv sai kaudeksi 2016–2017 suomalaisia seurakavereita, kun Kaan Kairinen ja Markus Halsti siirtyivät seuraan. Sparv ehti pelata kauden alussa vain yhden Eurooppa-liigan karsintaottelun ennen kuin hän loukkaantui vakavasti. Sparv palasi polvivamman jälkeen Midtjyllandin kokoonpanoon marraskuussa, mutta hän pystyi pelaamaan kauden aikana vain neljässä Tanskan liigan ottelussa. Midtjylland pelasi Eurooppa-liigan karsinnoissa, mutta se hävisi play-off -kierroksen otteluparinsa Osmanlısporille, eikä päässyt lohkovaiheeseen. Midtjylland oli Tanskan liigassa neljäs ja se pääsi jälleen seuraavan kauden Eurooppa-liigan karsintoihin.
Midtjyllandin ja Sparvin kausi 2017–2018 alkoi hyvin ja joukkue nousi taistelemaan sarjan kärkisijoista syyskauden aikana. Eurooppa-liigan karsinnoissa Midtjylland eteni play-off -kierrokselle, mutta hävisi otteluparinsa Apollon Limassolille, eikä päässyt lohkovaiheeseen. Sparv pelasi kaikissa kahdeksassa europelissä Midtjyllandin avauskokoonpanossa. Sparv palasi Midtjyllandin avainpelaajaksi myös Tanskan liigan otteluissa, ja hän pelasi kaudella 2017–2018 yhteensä 31 ottelua, joista 28 avauskokoonpanossa. Ensimmäisen maalinsa Tanskan liigassa Sparv teki 9. huhtikuuta 2018 ottelussa Midtjylland–København. Midtjylland voitti Superligan ja Tanskan mestaruuden neljän pisteen erolla toiseksi tulleeseen Brøndbyyn, ja se pääsi seuraavan kauden Mestarien liigan karsintoihin. Tanskan cupissa joukkue eteni välieriin, mutta joukkue hävisi välieräottelun Brøndbylle maalein 1–3.
Sparv solmi Midtjyllandin kanssa kahden vuoden jatkosopimuksen toukokuussa 2018, ja hän jatkoi joukkueen riveissä myös kaudella 2018–2019. Midtjylland pelasi kauden alussa Mestarien liigan ja Eurooppa-liigan karsinnoissa, mutta ei päässyt lohkovaiheisiin. Sparv jatkoi syksyllä joukkueen avauskokoonpanossa, mutta loukkaantuminen piti hänet pois pelaavasta kokoonpanosta marraskuulta maaliskuulle. Sparv pelasi 22 Tanskan liigan ottelua, joista 20 avauskokoonpanossa. Midtjylland taisteli kauden aikana mestaruudesta, mutta jäi sarjassa lopulta toiseksi, kun København vei mestaruuden 11 pisteen erolla. Midtjylland eteni kauden päätteeksi Kööpenhaminan Parkenilla pelattuun Tanskan Cupin finaaliin, jossa se kohtasi Brøndbyn. Midtjylland voitti finaalin rangaistuspotkujen jälkeen. Cupin mestaruus oli seuralle historian ensimmäinen. Sparv pelasi neljä cupin ottelua. Midtjylland pääsi seuraavan kauden Eurooppa-liigan karsintoihin.
Midtjyllandin kausi 2019–2020 alkoi liigapelien lisäksi jälleen myös Eurooppa-liigan karsinnoissa. Rangers pudotti Midtjyllandin Eurooppa-liigasta heti 3. karsintakierroksella. Sparv pelasi otteluparin molemmissa peleissä. Hän kärsi edelliskauden tapaan loukkaantumisista ja pelasi kauden aikana 16 liigaottelua, joista vain kahdeksan avauskokoonpanossa. Tanskan liigan kausi keskeytyi maaliskuussa 2020 maailmanlaajuisen koronaviruspandemian vuoksi. Sarja jatkui vajaan kolmen kuukauden tauon jälkeen kesäkuussa. Midtjylland voitti Superligan ja Tanskan mestaruuden 14 pisteen erolla toiseksi tulleeseen Københavniin. Sparv pelasi Midtjyllandissa kuuden kauden aikana yhteensä 133 Tanskan liigan ottelua.
AEL
Tim Sparv siirtyi elokuussa 2020 kahden vuoden sopimuksella Kreikan liigassa pelaavan AEL:n riveihin. Sparv debytoi Kreikan liigassa 11. syyskuuta 2020 ottelussa PAOK–AEL. Hän pelasi kaudella 2020–2021 AEL:n riveissä yhteensä 19 ottelua Kreikan liigassa. Ainoan maalinsa hän teki AEK Ateenaa vastaan marraskuussa 2020.
HJK
Heinäkuussa 2021 Sparv siirtyi loppukauden mittaisella sopimuksella hallitsevan Suomen mestarin HJK:n riveihin. Polvivaivojen takia Sparvin ottelut HJK:n paidassa jäivät kuitenkin vähäisiksi, vain viiteen liigaotteluun. Konferenssiliigan lohkovaiheessa hänen ainoaksi esiintymiseksi jäi kotiottelu armenialaista Alaškertia vastaan. Kauden päätteksi Sparv pääsi kuitenkin juhlimaan uransa ensimmäistä Veikkausliigan mestaruutta. Joulukuussa 2021 hän ilmoitti päättävänsä ammattilauransa.
Maajoukkue
Tim Sparv debytoi ikäluokkansa (1987) maajoukkueessa 15-vuotiaana 2. huhtikuuta 2002 Drontenissa pelatussa maaottelussa Hollanti–Suomi. Sparv valittiin Suomen vuoden 2003 alle 17-vuotiaiden MM-kisojen joukkueeseen, mutta hän ei pelannut turnauksessa minuuttiakaan. Sparv pelasi oman ikäluokkansa maajoukkueessa 32 maaottelua, vuotta vanhempien (1986) maajoukkueessa 13 maaottelua ja kaksi vuotta vanhempien (1985) maajoukkueessa kaksi maaottelua. Poikien maaotteluissa Sparv teki kaksi maalia.
MM-karsinnat 2008–09
A-maajoukkueessa Sparv debytoi 21-vuotiaana, kun Stuart Baxter valitsi hänet avauskokoonpanoon 4. helmikuuta 2009 Tokiossa pelatussa ottelussa Japani–Suomi. Sparv oli mukana Suomen joukkueessa maalis- ja syyskuussa 2009 vuoden 2010 MM-kisojen karsintojen otteluissa, mutta jäi kuitenkin ilman peliminuutteja. Ensimmäisen arvokisojen karsintaottelun Sparv pelasi 10. lokakuuta 2009, kun Baxter valitsi hänet avauskokoonpanoon Olympiastadionilla pelatussa karsintaottelussa Suomi–Wales. Sparv aloitti avauskokoonpanossa myös seuraavassa, karsinnat päättäneessä ottelussa Saksaa vastaan. Suomi sijoittui vuoden 2010 MM-kisojen karsintalohkossaan kolmanneksi Saksan ja Venäjän jälkeen. Lohkossa Suomen taakse jäivät Wales, Azerbaidžan ja Liechtenstein. Sparv pelasi Suomen kymmenestä karsintaottelusta kaksi viimeistä, ja yhteensä hän pelasi vuoden 2009 aikana viidessä maaottelussa.
EM-karsinnat 2010–11
Sparv jatkoi A-maajoukkueen avauskokoonpanossa myös vuoden 2012 EM-kisojen karsintoihin valmistavissa otteluissa sekä syksyn 2010 karsintaotteluissa. Sparv pelasi karsintojen kolmessa ensimmäisessä ottelussa avauskokoonpanossa, ja hän muodosti keskikentän pohjan kaksikon Roman Eremenkon kanssa. Suomi hävisi kolme ensimmäistä otteluaan Moldovalle, Hollannille sekä Unkarille, ja päävalmentaja vaihtui Unkari-ottelun jälkeen. A-maajoukkue pelasi vuoden viimeisen karsintaottelun Olli Huttusen alaisuudessa. Mixu Paatelainen aloitti A-maajoukkueen uutena päävalmentajana keväällä 2011. Sparv putosi hetkeksi avauskokoonpanosta uudessa 4–3–2–1-ryhmityksessä, mutta hän palasi A-maajoukkueen keskikentälle lokakuussa 2011 pelaten karsintaotteluissa sekä Ruotsia että Unkaria vastaan täydet 90 minuuttia. Sparv muodosti keskikentän kolmikon Roman Eremenkon ja Alexander Ringin kanssa. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Sparv pelasi viisi Suomen kymmenestä karsintaottelusta ja vuosina 2010–2011 yhteensä 13 maaottelua.
MM-karsinnat 2012–13
Sparv pelasi viidessä vuoden 2014 MM-kisojen karsintoihin valmistavassa maaottelussa. Ensimmäisen A-maaottelumaalinsa Sparv teki 15. elokuuta 2012 Belfastissa pelatussa ottelussa Pohjois-Irlanti–Suomi, kun hän viimeisteli Suomen 2–1-kavennusmaalin 3–3-tasapeliin päättyneessä ottelussa. Sparv pelasi molemmissa syksyn 2012 karsintaotteluissa täydet 90 minuuttia. Vuoden 2014 MM-kisojen karsintojen ehdottomaksi tapaukseksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Sparv vaihdettiin ottelussa kentälle 69. minuutilla, kun Teemu Tainio tuli vaihtoon. Sparv pelasi vuoden 2013 kuudesta karsintaottelusta neljässä ja tuli kolme kertaa vaihdosta kentälle. Sparv ei ollut kokoonpanossa karsintojen päätöspelissä Ranskaa vastaan pelikiellon vuoksi. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Sparv pelasi Suomen kahdeksasta karsintaottelusta kuudessa ja vuosina 2012–2013 yhteensä 16 maaottelua, joissa hän teki yhden maalin.
EM-karsinnat 2014–15
Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Sparv pelasi neljässä karsintoihin valmistavassa maaottelussa, ja hän muodosti karsintojen avausottelussa keskikentän kolmikon Perparim Hetemaj’n ja Alexander Ringin kanssa. Sparv pelasi kaikissa syksyn 2014 neljässä karsintaottelussa täydet 90 minuuttia. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Sparv pelasi maalis- ja kesäkuun karsintaotteluissa täydet minuutit. A-maajoukkue palasi Kanervan alaisuudessa perinteiseen 4–4–2-ryhmitykseen ja Sparv jatkoi syksyn karsintaotteluissa keskikentällä puolustavassa roolissa. Hän toimi myös A-maajoukkueen kapteenina syksyn 2015 karsintaotteluissa, kun Niklas Moisander oli loukkaantumisen vuoksi sivussa. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Sparv pelasi Suomen kymmenestä karsintaottelusta yhdeksän ja vuosina 2014–15 yhteensä 16 maaottelua.
MM-karsinnat 2016–17
Suomi aloitti valmistautumisen vuoden 2018 MM-kisojen karsintoihin uuden päävalmentajan Hans Backen johdolla. Sparv pelasi neljässä karsintoihin valmistavassa maaottelussa, mutta hän oli sivussa kuudesta ensimmäisestä karsintaottelusta vakavan loukkaantumisen vuoksi. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Suomi sai neljästä karsintaottelusta vain yhden pisteen, ja päävalmentaja Backe sai potkut joulukuussa 2016. Uudeksi päävalmentajaksi nimitettiin Markku Kanerva. Sparv palasi maajoukkueen keskikentälle syyskuun 2017 karsintaotteluissa Islannia ja Kosovoa vastaan. Hän toimi jälleen myös A-maajoukkueen kapteenina. MM-karsintojen loppu sujui Suomelta hyvin ja neljä ottelua toi kahdeksan pistettä. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Sparv pelasi Suomen kymmenestä karsintaottelusta kolme ja vuosina 2016–2017 yhteensä seitsemän maaottelua.
Kansojen liiga ja EM-karsinnat 2018–19
Maajoukkueen vuosi 2018 alkoi valmistautumisella uuteen kilpailuun, Kansojen liigaan. Sparv pelasi neljässä Kansojen liigaan valmistavassa maaottelussa, ja hän nousi maajoukkueen kapteeniksi Niklas Moisanderin lopetettua maajoukkueuransa. Suomi aloitti syksyllä C-liigassa samassa lohkossa Unkarin, Kreikan ja Viron kanssa. Sparv pelasi neljässä Kansojen liigan ottelussa. Suomi voitti oman lohkonsa ja nousi Kansojen liigassa B-liigaan. Sparv pelasi vuonna 2018 yhteensä kahdeksan maaottelua.
Maajoukkue jatkoi menestyksekkäiden Kansojen liigan otteluiden jälkeen vuoden 2020 EM-kisojen karsintoihin. Karsinnat alkoivat maaliskuussa 2019 tappiolla Italiaa vastaan, mutta voitot neljästä seuraavasta ottelusta nostivat Suomen lohkossa kakkossijalle ja taistelemaan toisesta suorasta kisapaikasta. Sparv jatkoi joukkueen kapteenina ja pelasi avauksessa voitto-otteluissa. Kun Suomi voitti lokakuussa Armenian 3–0, oli lohkon kakkossijan varmistaminen mahdollista karsintojen toiseksi viimeisessä ottelussa 15. marraskuuta 2019. Suomi voitti Liechtensteinin Töölön jalkapallostadionilla maalein 3–0, ja Sparv johti kapteenina joukkueen historialliseen voittoon. Suomi oli karsintalohkossa Italian jälkeen toinen ja pääsi Markku Kanervan johdolla ensimmäistä kertaa karsinnoista EM-lopputurnaukseen. Suomen taakse jäivät Kreikka, Bosnia-Hertsegovina, Armenia ja Liechtenstein. Sparv pelasi Suomen kymmenestä karsintaottelusta seitsemän ja vuonna 2019 yhteensä yhdeksän maaottelua.
Teemu Seppänen
Teemu Seppänen (28. lokakuuta 1986 Suomussalmi) on suomalainen entinen jääkiekkomaalivahti. Hän pelasi suurimman osan urastaan Mestiksessä, jossa Seppänen edusti Kajaanin Hokkia, Jokipoikia, Mikkelin Jukureita ja Savonlinnan Pallokerhoa. Hän saavutti Jukureissa Mestis-hopeaa vuonna 2011. Varsin pienikokoinen, vain 168 cm pitkä Seppänen palkittiin myös kauden 2009–2010 päätteeksi sarjan parhaana maalivahtina. Hän loi myös pääsarjauraa yhteensä viisi kautta ammattilaisena Kazakstanissa sekä Tanskassa, jossa Seppänen saavutti Metal Ligaenin hopeaa Gentofte Starsissa vuonna 2017. Hän puki urallaan myös Tapparan paidan kuuteen SM-liigaotteluun, mutta ei saanut siellä kuitenkaan peliaikaa. Seppänen toimii nykyään Hokin Mestis-joukkueen maalivahtivalmentajana ja Junnu Hokin maalivahtivastaavana.
Tim Sparv
Kansojen liiga 2020 ja EM-kisat 2021
Koronaviruspandemian vuoksi vuonna 2020 järjestettäviksi tarkoitetut EM-kisat siirtyivät vuoteen 2021. Syksyllä 2020 pelatuissa Kansojen liigan otteluissa Sparv toimi kapteenina kaikissa lohkovaiheen otteluissa, lukuun ottamatta viimeistä Wales-ottelua, joka jäi häneltä väliin pelikiellon vuoksi. Suomi sijoittui lohkossa toiseksi jättäen taakseen Bulgarian ja Irlannin. Wales voitti lohkon ja nousi A-liigaan.
Kesällä 2021 järjestetyissä EM-kioissa Suomi pelasi samassa lohkossa Tanskan, Belgian ja Venäjän kanssa. Sparv oli kapteenina avauskokoonpanossa lohkovaiheen voitokkaassa avausottelussa Tanskaa vastaan ja tappioon päättyneessä päätösottelussa Belgiaa vastaan. Tappiollisen ottelun Venäjää vastaan Sparv seurasi vaihtopenkiltä. Suomi onnistui lopulta jättämään lohkossa Venäjän taakseen, mutta Suomen kisat päättyivät lohkokolmosten vertailun jälkeen lohkovaiheeseen.
Teemu Seppänen
Juniorivuodet
Seppänen aloitti jääkiekkoilun omien sanojensa mukaan noin 5-vuotiaana Suomussalmen Palloseurassa. Hän debytoi seuran miesten II-divisioonajoukkueessa vain 14-vuotiaana kaudella 2000–2001, kun Seppänen vaihdettiin joukkueensa maalille ottelussa Etelä-Portimo -72:ta vastaan SuPSin ollessa tappiolla 8–0. Hänelle kirjattiin Seppäsen omien sanojen mukaan noin 40 torjuntaa ja neljä päästettyä maalia. Seuraavaksi kaudeksi 2001–2002 Seppänen siirtyi Kajaanin Hokin C-nuoriin. Hän esiintyi kauden aikana myös seuran miesten Suomi-sarjajoukkueessa luukkuvahtina, mutta Seppänen ei kuitenkaan saanut peliaikaa. Hokin kausi päättyi sarjan mestaruuteen ja sarjanousuun Mestikseen.
Tim Sparv
MM-karsinnat 2021–22
Sparv nimettiin vuoden 2022 MM-kisojen karsintojen ensimmäisiin otteluihin Kazakstania ja Ranskaa vastaan, ja pääsi lisäajalla kentälle voitokkaassa Kazakstan-ottelussa. Sparvia ei nimetty enää lokakuun karsintaotteluihin. Ottelu Kazakstania vastaan jäi näin hänen viimeisekseen maajoukkuetasolla.
Uran jälkeen
Heinäkuussa 2022 Sparv aloitti valmentajana tšekkiläisseura Sparta Prahan organisaatiossa. Hänen aikomuksenaan on suorittaa UEFA:n A-valmentajalisenssi.
Sparv on toiminut sittemmin myös Helsingin Sanomien kolumnistina.
Teemu Seppänen
Juniorivuodet
Kaudeksi 2002–2003 Seppänen siirtyi Tapparan B-nuoriin. Kausi 2003–2004 hänellä meni pääosin seuran B-nuorissa, mutta Seppänen pelasi osan kaudestaan myös Tapparan A-nuorissa, jossa kaksi puettua playoff-ottelua oikeuttivat hänet voittamaan kauden päätteeksi A-nuorten Suomenmestaruuden. Kaudella 2004–2005 Seppänen nousi A-nuorten pääasialliseksi vastuunkantajaksi. Kaudella 2005–2006 hän puki Tapparan paidan neljään SM-liigaotteluun, mutta Seppänen ei saanut kuitenkaan peliaikaa. Hän kuitenkin debytoi kauden aikana miesten peleissä pelattuaan yhden Mestis-ottelun alle 20-vuotiaiden maajoukkueessa.
Tim Sparv
Yksityiselämä
Sparv on taustaltaan suomenruotsalainen ja hänen äidinkielensä on ruotsi. Sparvilla on vuoden 2021 tammikuussa Kyproksella syntynyt tyttö tšekkiläisen tubettaja-malli ja Miss Tšekin 2011 Jitka Nováčkován kanssa. Sparv puhuu ruotsin lisäksi suomea, englantia, hollantia, saksaa ja opiskelee tšekkiä. Loppuvuodesta 2022 hän kirjoitti ylioppilaaksi.
Teemu Seppänen
Siirtyminen Mestikseen
Seppänen palasi kaudeksi 2006–2007 vuoden mittaisella Mestis-sopimuksella Kajaanin Hokkiin. Hän ja Petri Koivisto lähtivät kauteen niin ikään Joni Myllykosken haastajina. Seppänen jäi lopulta joukkueen kolmosmaalivahdiksi ja hän sai pelasi alkukaudella vain yhden ottelun. Seppänen haki pelituntumaa myös kahden ottelun verran Hokin A-nuorista, kunnes tammikuussa 2007 seura lainasi hänet loppukaudeksi toiseen Mestis-joukkueeseen, Jokipoikiin kuukauden loppuun asti kestävällä sopimuksella. Joukkue tarvitsi ensisijaisesti paikkaajaa talviuniversiadeihin lähteneelle Pekka Sorsalle. Lopulta Seppänen syrjäytti Sorsan Jokipoikien kakkosmaalivahtina ja jatkoi joukkueessa kauden loppuun pääasiassa Alexander Salákin aisaparina pelaten seitsemän runkosarja- ja yhden playoff-ottelun. Toukokuussa 2007 Seppänen teki Jokipoikien kanssa vuoden mittaisen jatkosopimuksen. Hän lähti kauteen 2007–2008 kanadalaisen Jocelyn Guimondin aisaparina. Kaksikko jakoi torjuntavastuun alkukaudella varsin tasaisesti, mutta Guimond ei kuitenkaan sopeutunut kilpailuasetelmaan ja siirtyi joulukuussa 2007 Vaasan Sportiin. Seppänen jatkoi loppukaudella Jokipoikien selkeänä ykkösmaalivahtina aisaparinaan A-nuorista nostettu Jasu Salminen.
Tim Sparv
Seurat
HJK
Teemu Seppänen
Läpimurto Mestiksen huipulle
Kaudeksi 2008–2009 Seppänen palasi vuoden mittaisella sopimuksella Hokkiin. Hän nousi joukkueen pääasialliseksi vastuunkantajaksi torjuen 25 runkosarjaottelussa yhden nollapelin ja 11 playoff-ottelussa kolme nollapeliä. Seppäsellä oli koko Mestiksen pudotuspelien paras torjuntaprosentti (94,6%). Hän torjui Hokin kauden päätteeksi Mestis-pronssiin. Joulukuussa 2008 seura vuokrasi Seppäsen loppuvuodeksi Tapparan SM-liigajoukkueeseen, kun Harri Säteri liittyi Suomen alle 20-vuotiaiden MM-leiriryhmään. Hän puki kahteen SM-liigaotteluun, mutta jäi kuitenkin ilman peliaikaa. Kaudella 2009–2010 Seppäsellä oli koko Mestiksen runkosarjan paras torjuntaprosentti (92,4%) ja eniten torjuttuja nollapelejä (6), vaikka Hokki ei edennytkään pudotuspeleihin. Hänet palkittiin kauden päätteeksi sarjan parhaana maalivahtina ja valittiin toiseen tähdistökentälliseen. Lokakuussa 2009 Hokki lainasi Seppäsen taas runsaan viikon ajaksi Tapparan SM-liigajoukkueeseen, mutta hän jäi kuitenkin jälleen ilman peliaikaa.
Tim Sparv
Kausi kaudelta
''Tilanne 23. joulukuuta 2021.''
(2) Toinen sarjataso.
A-maajoukkuemaalit
''Tilanne 15. elokuuta 2012. Tilastossa Suomen maalit ensin.''
Teemu Seppänen
Läpimurto Mestiksen huipulle
Kaudeksi 2012–2013 Seppänen palasi jälleen vuoden mittaisella sopimuksella Hokkiin. Hän nousi joukkueen selkeäksi ykkösmaalivahdiksi. Seppänen torjui eniten nollapelejä (6) Mestiksen runkosarjassa. Kaudella 2013–2014 hänellä oli pudotuspeleissä sarjan paras torjuntaprosentti (93,9%). Seppänen valittiin kauden päätteeksi Mestiksen toiseen tähdistökentälliseen.
Vuodet Kazakstanissa ja Tanskassa
Seppänen siirtyi kaudeksi 2014–2015 Kazakstanin mestaruussarjassa pelaavan Aristan Temirtaun joukkueeseen. Marraskuussa 2014 hänen ja peräti kahdeksan muun pelaajan sopimukset kuitenkin purettiin, kun Aristanin talousvaikeudet pakottivat seuran luopumaan heistä. Seppänen siirtyi loppukaudeksi samassa sarjassa pelaavan Arlan Kokshetaun joukkueeseen. Hän voitti kauden päätteeksi hopeaa.
Kaudeksi 2015–2016 Seppänen siirtyi vuoden mittaisella sopimuksella Tanskan Metal Ligaenin Gentofte Starsiin. Hän toimi joukkueen pääasiallisena vastuunkantajana. Toukokuussa 2016 Seppänen teki Starsin kanssa vuoden mittaisen jatkosopimuksen. Kaudella 2016–2017 hänet valittiin Metal Ligaenin tammikuun 2017 kuukauden pelaajaksi. Seppänen voitti kauden päätteeksi hopeaa. Hänet valittiin sarjan tähdistökentälliseen. Toukokuussa 2017 Seppänen teki Starsin kanssa taas vuoden mittaisen jatkosopimuksen. Kaudeksi 2018–2019 hän siirtyi vuoden mittaisella sopimuksella toiseen Metal Ligaen -seuraan, Odense Bulldogsiin.
Paluu Hokkiin ja uran päättyminen
Viiden ulkomailla vietetyn vuoden jälkeen Seppänen palasi kaudeksi 2019–2020 vuoden mittaisella sopimuksella edellisenä keväänä Mestikseen nostettuun Hokkiin. Kauden jälkeen hän päätti lopettaa pelaajauransa.
Maajoukkueura
Seppänen on pelannut seitsemän nuorten ja neljä poikien maaottelua.
Pelaajauran jälkeen
Seppänen nimettiin huhtikuussa 2020 Hokin Mestis-joukkueen maalivahtivalmentajaksi sekä Junnu Hokin maalivahtivastaavaksi.
Muuta
Seppänen työskentelee siviilielämässä Eezy Henkilöstöpalveluiden henkilöstökonsulttina.
Timo Jämsen
Timo Jämsen (oik. Keijo Tauvo Ahola, 18. joulukuuta 1942 Pori – 8. toukokuuta 2012 Helsinki ) oli suomalainen rocklaulaja ja kitaristi, joka tuli tunnetuksi 1960-luvun alun ensimmäisessä suomalaisessa rock-aallossa menestyttyään Suomen rock-kuninkuuskilpailussa 16. marraskuuta 1959.
Jämsen levytti ensimmäiset levynsä Fazerille, mutta siirtyi pian Scandian talliin. Tältä vuonna 1961 alkaneelta levytyskaudelta tunnetuimpia äänityksiä ovat alun perin Elviksen esittämä ”Kohtalon tähti” (”Flaming Star”), Cliff Richard -cover ”Tuollainen tyttö” (”Girl Like You”) ja kitarayhtye The Strangersin kanssa vuonna 1963 nimellä Timo Jämsen & The Strangers tehty EP ”Yyterin twist”. Rockin suosion alkaessa hiipua Jämsen siirtyi rautalankamusiikkiin ja liittyi The Esquires -yhtyeeseen vuonna 1963. Beatles-ilmiön rantauduttua Suomeenkin yhtye äänitti useita Beatles-hittejä suomeksi. Näistä parhaiten menestyi Lennon-McCartney-sävellys ”Maailma ilman rakkautta” (”World Without Love”). 1960-luvulla ahkerasti keikkaillut yhtye teki paluun 1990-luvulla.
Tõnis Kint
Tõnis Kint (17. elokuuta 1896 Paasioja talu – 5. tammikuuta 1991 Örnsköldsvik, Ruotsi) toimi Viron tasavallan pakolaishallituksen väliaikaisena presidenttinä 23. joulukuuta 1970 – 1. maaliskuuta 1990. Hänen seuraajansa oli Heinrich Mark, joka luovutti 8. lokakuuta 1992 valtuutensa Viron tasavallan johtoon riigikogussa pitämässään puheessa Lennart Merelle.
Välimuotofossiili
pienoiskuva|262x262px|[[Archaeopteryx|Archeopteryx on yksi tunnetuimmista välimuotofossiileista ja se osoittaa todisteita lintujen kehittymisestä Theropod- dinosauruksista.]] Välimuotofossiili on historiallinen eliöryhmien yhteiseen haarautumiskohtaan ajoitettu esimuoto. Tällaisia ovat olleet 375 miljoonaa vuotta sitten elänyt, maa- ja vesielämään sopeutunut Tiktaalik roseae ja 150 miljoonaa vuotta sitten elänyt liskolintu.
Mohamed Ali Samatar
pienoiskuva|Mohamed Ali Samatar suunnilleen vuonna 1984. Mohamed Ali Samatar (1. tammikuuta 1931 – 19. elokuuta 2016 Virginia, Yhdysvallat ) oli somalialainen poliitikko ja sotarikollinen, joka toimi maansa pääministerinä vuosina 1987–1990. Samatar oli myös armeijan upseeri ja toimi Mohamed Siad Barren hallituksessa puolustusministerinä ennen pääministerinpestiään.
Välimuotofossiili
Haarautumiskohtaan ajoittuvaa välimuotofossiilia etsiessä sitä voidaan kutsua myös "puuttuvaksi renkaaksi". Välimuotofossiililla on samanlaisia piirteitä ja ominaisuuksia, jollaisia siitä haarautuneilla eliöillä on. Haarautuminen voi johtua esimerkiksi muuttuneista elinolosuhteista ja niihin mukautumisesta.
Postikortti
thumb|250px|[[Yhdistynyt kuningaskunta|Brittiläinen postikortti vuodelta 1890]] thumb|250px|Maisema-aiheet ovat postikorteissa tavallisia thumb|250px|Postikortin taustapuoli Postikortti on pahvinen, usein A6-kokoinen eli 105 × 148 millimetrin kokoinen kortti, jolla voi lähettää lyhyen tervehdyksen postissa yleensä ilman kirjekuorta; tällöin viesti on muiden nähtävillä. Postikortin laajempaan määritelmään kuuluvat myös kaksiosaiset kortit, joihin viesti kirjoitetaan kortin sisälle ja jotka lähetetään kirjekuoressa. Yleensä postikortit ovat suorakulmion muotoisia, mutta muitakin muotoja on.
Erityisiä postikorttityyppejä ovat joulukortti, syntymäpäiväkortti ja tervehdyskortti. Maisemapostikortilla voidaan lähettää viesti lomamatkalta. Postikortteja myydään esimerkiksi postitoimistoissa ja kaupoissa, kuten kirjakaupoissa. On olemassa myös paljon erilaisia eri yritysten ja tapahtumien mainospostikortteja.
Lähettäminen
Postikortin oikeaan yläkulmaan liimataan postimerkki. Nykypostikorteissa on tilaa takapuolella erikseen vastaanottajan osoitteelle ja lähettäjän viestille.
1800-luvulla kortin takapuolelle sai kirjoittaa vain vastaanottajan tiedot ja viesti kirjoitettiin kuvapuolelle. Jos oli jatkanut viestiään kortin osoitepuolelle, siitä saatettiin Suomessa antaa jopa sakkoja vastaanottajalle. Suomessa muutettiin säännöksiä 1902, mutta siitä huolimatta monet jatkoivat edelleen viestin kirjoitusta kuvapuolelle vanhasta tottumuksesta. Postikorttien käyttö oli aluksi muutenkin rajoitettua, kun niitä ei saanut lähettää Suomesta ollenkaan ulkomaille.
Suosio
Monet ovat siirtyneet käyttämään sähköpostia ja tekstiviestejä lomaterveisien lähettämiseen. Vuonna 2012 enää 3 % briteistä lähetti postikortteja lomalta kotiin, kun 40 vuotta aikaisemmin kolmasosa ihmisistä teki niin. Suomestakaan turistit eivät enää lähetä niin paljon postikortteja kuin vielä 1990-luvun puolivälissä. Kesällä kortteja lähtee ulkomaille 3 000 – 4 000 kappaletta päivässä. Japanilaiset ovat innokkaimpia korttien lähettäjiä, kun taas esimerkiksi venäläiset eivät ole niistä kiinnostuneita. Myydyimpiä kortteja ainakin Helsingin postikortteja myyvissä kaupoissa ovat monesta kuvasta koostuvat kollaasit, joissa on kuvattuna muun muassa monumentteja ja merenlahtia.
Postikorttien suosio kasvoi ainakin Suomessa 1980-luvun lopulla. Suosituimmat lähetysajankohdat ovat joulu, pääsiäinen ja ystävänpäivä: pelkästään joulukortteja lähetetään Suomessa 40 miljoonaa.